 Астана қаласы,

 «Шерхан -Мұртаза атындағы

 № 63 мектеп – гимназиясы»

 тарих пәні мұғалімі

 Накипбекова Ж.С.

**«Қазақ елін басқарған ұлы тұлғалар» атты**

9 сынып оқушыларына арналған авторлық бағдарлама

 «Қазақ елін басқарған ұлы тұлғалар» атты 9 сынып оқушыларына арналған бағдарламасының мақсаты – оқушылардың ізденімпаздық қабілеттерін және ғылыми-зерттеу жұмыстарының дағдыларын дамытуға ықпал етеді. Бағдарлама 9- сыныптарда жұмыс істейтін мұғалімдерге арналған. Тақырыптар жоғары сыныптың білім алушыларының зерттеушілік дағдыларын дамытатын сабақтар мен тапсырмалардан тұрады. Курс бағдарламасы оқу жоспарындағы тақырыптарды тереңдетіп оқытуға негізделе отырып дайындалды. Авторлық бағдарламаның құрылымында 3-бөлім, 34-тақырыптар мен түсінік хат және әр тақырыптарды жүргізуге арналған қысқа мерзімдік жоспарлары берілді. Бағдарламада берілген тапсырмалар оқушының шығармашылық қабілеттерін, өзіндік көзқарасын, сыни ойлауын дамытатын және қабілетін жетілдіре білетін оқушы тұлғасын қалыптастыруда маңызы зор. Бағдарлама мазмұны жас ұрпақты туған жердің тағылымды тарихымен сусындата отырып тәуелсіз елімізге деген құрмет,сүіспеншілік, мақтаныш сезімдерін шыңдау. Жоспарда ел тарихының XX ғасыр мен XXI бірінші ширегіндегі маңызды оқиғалар, құбылыстар, үдерістер қамтылған. Курс материалын Қазақстан тарихы пәнінде тереңдетіп оқытуда көмекші құрал ретінде және жалпы білім беретін орта мектептің жоғары сынып оқушыларына факультатив сабағы түрінде өткізу үшін ұсынылады.

**Түсінік хат**

 «Қазақ басқарған ұлы тұлғалар» курсы сабақтас оқу пәндерін тереңдетілген түрде оқытуға, Қазақстан тарихы пәні бойынша қосымша тың ақпарат алуға мүкіндік береді. Курста берілген оқу материалдары оқушылардың тарихқа деген қызығушылығын арттырады. «Қазақ басқарған ұлы тұлғалар» курсы білім алушыға қазақ елінің дара тұлғаларының тарихтағы алатын орны және олардың қазақ елінің дамуына қосқан үлестері жайлы деректер мен мәліметтер береді. Сондай-ақ кеңес үкіметі құрылған кездегі ел басшыларының басынан өткен қиыншылықтары мен жетістіктері, республика басшылығында болған тұлғалардың жүргізген саясаттары туралы мағлұмат береді. Оқушылар өткен тарихтағы атақты тұлғалар туралы білім ала отырып оларға сараптама, қорытынды және баға беруді үйренеді.

Курс материалы І бөлім: «Қазақ хандығының ұлы хандары», ІІ- бөлім: «Ұлт тағдырын биік қойған тұлғалар», ІІІ бөлім: «Тәуелсіз Қазақстанды басқарған тұлғалар» болып 3 бөлімге бөлініп оқытылады. Оқушылар курста берiлген тақырыптарды оқу арқылы өз бойына елiне деген париоттық сезiмді қалыптастыра алады.

**Курс мақсаты** – белсендi азаматтық ұстанымы бар тарихи көзқарасы қалыптасқан сауатты тұлғаны тәрбиелеу, тарихи білімін жетiлдiре отырып азаматтық пен елжандылық қасиеттерiне баулу;

**Міндеттері:**

-базалық оқуға кiретiн мектеп пәндерi бойынша бiлiмді тереңдету және кеңейту болып табылады;

-қазақ елiнің дара тұлғаларының саясаты: тұлғалардың тарихтағы орны; Қазақ елінің дамуына қосқан үлесi туралы мәлiметтерiн тереңдету және кеңейту;

-Қазақ тарихының басында болған iрi тұлғалар енгізген реформалар, заңдар т.б. салаларының негізгі түсiніктері мен мазмұны туралы білімдерін толықтыру;

-Әлемдiк қоғамдағы болған оқиғалармен байланысын салыстыра отырып, практикалық жағдаяттарды сын тұрғысынан талдау және бағалау дағдыларын дамыту;

 **Өзектілігі:** Жаһандану заманында жас ұрпақтың санасын ұлттық тарихтан, ұлттық құндылықтардан үзбей, әлемдік және отандық тарихтағы үдерістер мен құбылыстарды саралай отырып, шынайы дүниетанымдық білім ортасын қалыптастыру.

**Күтілетін нәтиже:**

- Мемлекет, ұлт, ел, халық туралы түсiніктерін қалыптастыру, мемлекет алдындағы жауапкершілікке үйренеді, адамгершілік, мәдениет, заң, құқық сияқты ұғымдарды біледі;

- Мемлекеттік саяси оқиғаларда дұрыс бағдар ұстана білу, оларға баға беру, тұлғалардың әрекеттері мен іс- қимылдарын талқылауда өз пікірлерін айта білуді меңгереді;

- Курс құрылымы дәстүрлі сабақтар өткізуден, белгілі бір тақырыптар бойынша дәрістер оқудан (практикалық сабақтар, семинарлар, дискуссия, жобалар жазу мен қорғаулардан және т.б) тұрады.

**Қорытынды бақылау:** Оқушылардың білімі мен дағдысын бағалау курстың негізгі мәселелерi бойынша ашық және жабық сұрақтарға жауап береді , түрлi тапсырмалар орындайды, қорытынды тесттер тапсырады.

Қолданбалы курсының базалық мазмұны

Курс аптасына 1 сағат, оқу жылына 34 сағат.

 Курстың білім мазмұны 3 бөлімнен тұрады:

**І бөлім:** Қазақ хандығының ұлы хандары

**ІІ- бөлім:** Ұлт тағдырын биік қойған тұлғалар

**ІІІ бөлім:** Тәуелсіз Қазақстанды басқарған тұлғалар

Курстық білім мазмұны келесі тақырыптардан тұрады:

**І бөлім: Қазақ хандығының ұлы хандары – 16 сағат**

Мақсаты: Қазақ хандығының дамуына үлес қосқан ұлы тарихи қайраткерлерінің өмірін, мұрасын зерделеу.

Оқып- үйрену нәтижесі: Қазақ хандарының еліне сіңірген еңбегі мен кемеңгерлік істері жайлы оқып – үйренеді.

Кіріспе. Керей –Жәнібек қазақ хандарының көшбасшылары.

Қазақтың қайсар ханы –Қасым хан. Айбынды тұлға- Хақназар хан.

Билік тұғырын берік ұстанған - Есім хан. Ел қорғаған Жәңгір хан.

Данышпан Әз –Тәуке хан. Қазақтың жанашыры болған – билер Төле би, Қазыбек би, Әйтеке би. Қолдаушы іздеген -Әбілқайыр хан. Қазақ даласында үш жүзді біріктірген -Абылай хан . Елдің еркіндігін аңсаған Кенесары хан.

Тұңғыш мектеп ашқан – Жәңгір хан.

**ІІ- бөлім: Ұлт тағдырын биік қойған тұлғалар – 12 сағат**

Мақсаты: Халық мүддесін қорғаған тұлғалардың айрықша еңбегі, өмірбаяны мен қызметі жайлы зерттейді, баға береді.

Оқып- үйрену нәтижесі: Қазақстан мемлекетінің дамуына қосқан үлестері жайлы оқып үйренеді.

Алаштың алыбы Әлихан Бөкейхан. Басын бәйгеге тіккен Мұстафа Шоқай.

Тұңғыш төраға- С.Меңдешов. Қазақ АКСР- інің тұңғыш премьер министрі қызметін атқарған С.Сейфуллин. Халық игілігіне қызмет еткен Нығмет Нұрмақов. Ұлттың оғланы Ораз Исаев. Шығыстың қыраны -Ж.Шаяхметов.

Кеңестік Қазақстанның басшысы Д.А.Қонаев..Ұлтымыздың елі мен жерін қораушысы- Ж.Тәшенов.

**ІІІ бөлім: Тәуелсіз Қазақстанды басқарған тұлғалар – 6 сағат**

Қазақстанның тұңғыш президенті- Н.Ә. Назарбаев. Жаңа Қазақстан президенті -Қ.К.Тоқаев. Қорытынды тест.

**Пайдаланылған әдебиеттер**

1.Б.Кәрібаев «Қазақ хандары» Алматы, 2015 ж.

2.«Қазақ Совет Энциклопедиясы I том, 162 бет, А.,1972 ж.

3. Қойгелдиев М. Ұлттық саяси элита қызметі мен тағдыры (XVIII-XX ғғ.). – Алматы : Жалын, 2004. – 397 б.

4.Қойгелдиев М. Алаш қозғалысы. – Алматы: Санат, 1995. – 368 б.

5. Жамбылов Д. Саясаттану. – Алматы: Жеті жарғы, 2003. – 288 б.

6. Беветхан Н., Айдарбекова Ж.Қ «Жеті Жарғы » - Қазақтың құқықтық заңнамалық құжаты. Қазақстан ҒПК материалы., 2021ж.

7. Тарихи тұлғалар. Танымдық - көпшілік басылым. Мектеп жасындағы оқушылар мен көпшілікке арналған. Құрастырушы: Тоғысбаев Б. Сужикова А. – Алматы. “Алматыкітап баспасы”, 2009

8. Қонаев Д. Ақиқаттан аттауға болмайды. – А.: «Санат», 1994. – 512 б.

9.Рысбайұлы К. Қазақстан Республикасының тарихы. Алматы «Санат», 2009.

10.Омарбеков Т.,Омарбеков Ш. Қазақстан тарихына және тарихнамасына ұлттық көзқарас. Алматы «Қазақ университеті», 2004.